**ข่าวประชาสัมพันธ์ องค์การบริหารส่วนตำบลเตาปูน**

**การขึ้นทะเบียนรับเบี้ยยังชีพผู้สูงอายุ ประจำปีงบประมาณ 2563**

**หลักเกณฑ์การขึ้นทะเบียนรับเบี้ยยังชีพผู้สูงอายุ**

**(รับขึ้นทะเบียนตั้งแต่บัดนี้จนถึงเดือนพฤศจิกายน 2561)**

**ในวันและเวลาราชการ**

คุณสมบัติของผู้มีสิทธิรับเบี้ยยังชีพผู้สูงอายุ

1.       สัญชาติไทย

2.       มีอายุ 59 ปีบริบูรณ์ขึ้นไป (ในกรณีที่ทะเบียนราษฎร์ระบุเฉพาะปีเกิด ให้ถือว่าบุคคลนั้น

           เกิดวันที่ 1 มกราคมของปีนั้น เช่น เกิด พ.ศ. 2502 ให้ถือว่าเกิดวันที่ 1 มกราคม 2502

3.       ขอรับเบี้ยตามที่อยู่ในทะเบียนบ้าน

4.       ไม่เป็นผู้ที่ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือเทศบาล อบต. ได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ที่ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐ หรือเทศบาล อบต. จัดให้เป็นประจำ ยกเว้นผู้พิการและผู้ป่วยเอดส์ตามระเบียบ

ใช้เอกสารอะไรบ้าง

1.       สำเนาบัตรประจำตัวประชาชน        จำนวน  1  ชุด

2.       สำเนาทะเบียนบ้าน                     จำนวน  1  ชุด

3.       สำเนาสมุดบัญชีเงินฝากธนาคาร (ออมทรัพย์)   จำนวน  1  ชุด

ผู้อื่นยื่นเอกสารแทนผู้สูงอายุได้หรือไม่

                   สามารถยื่นเอกสารแทนผู้สูงอายุได้  และหากผู้สูงอายุมีความประสงค์โอนเงินเข้าบัญชีผู้อื่น ต้องมีหนังสือมอบอำนาจตัวจริง   พร้อมสำเนาบัตรประชาชนและทะเบียนบ้านของผู้รับมอบอำนาจ อย่างละ 1 ชุด

ยื่นเอกสารแล้วจะได้รับเงินเมื่อไหร่

                   ผู้สูงอายุที่ขึ้นทะเบียนไว้  ตั้งแต่วันที่ 1 – 30  พฤศจิกายน  ของทุกปี  จะได้รับเงินเบี้ยยังชีพ เริ่มตั้งแต่เดือนตุลาคม ของปีถัดไป (ไม่มีการจ่ายย้อนหลัง) เช่น

                   ผู้สูงอายุขึ้นทะเบียนไว้เมื่อวันที่  1 พฤศจิกายน  2561  (งบประมาณ 2563)  จะได้รับเบี้ยเดือนแรกภายในเดือนตุลาคม  2562  เป็นต้นไป

-2-

ผู้สูงอายุแต่ละคนจะได้รับเงินเท่าไหร่

ปัจจุบันได้จ่ายเบี้ยยังชีพฯ แบบขั้นบันได ดังนี้

                   อายุ  60 – 69  ปี        จะได้รับเบี้ยฯ จำนวน     600  บาท

                   อายุ  70 – 79  ปี        จะได้รับเบี้ยฯ จำนวน     700  บาท

                   อายุ  80 – 89  ปี        จะได้รับเบี้ยฯ จำนวน     800  บาท

                   อายุ  90 ปีขึ้นไป          จะได้รับเบี้ยฯ จำนวน     1,000  บาท

กรณีผู้สูงอายุที่ย้ายภูมิลำเนา

                   ผู้สูงอายุที่ย้ายภูมิลำเนาเข้ามาอยู่ในพื้นที่องค์กรปกครองส่วนท้องถิ่นก่อนสิ้นเดือนพฤศจิกายน 2561 ให้ผู้สูงอายุนั้นไปลงทะเบียนและยื่นคำขอรับเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นแห่งใหม่นับตั้งแต่วันที่ย้ายแต่ไม่เกินเดือนพฤศจิกายนของปีนั้นๆ

                   ทั้งนี้  ผู้สูงอายุที่ย้ายภูมิลำเนาจะได้รับเบี้ยจากองค์กรปกครองส่วนท้องถิ่นเดิมจนสิ้นปีงบประมาณนั้น  และจะได้รับเบี้ยจากองค์กรปกครองส่วนท้องถิ่นแห่งใหม่ในปีงบประมาณถัดไป เช่น

                   งบประมาณ 2562 นาง ก ย้ายมาจาก อบต. ข  อบต.ข ยังคงจ่ายเบี้ยยังชีพฯ ให้ นาง ก จนสิ้นงบประมาณ 2562 (กันยายน 2562)  แล้วจะมารับเบี้ยฯ จาก อบต.ค (แห่งใหม่) ในเดือนตุลาคม 2562 (งบประมาณ 2563) ต่อเนื่องต่อไป

กรณีผู้ต้องขังหรือจำคุกอยู่ในเรือนจำ

                   สำหรับผู้ต้องขังหรือจำคุกอยู่ในเรือนจำ  ทัณฑสถานหรือสถานที่คุมขังของกรมราชทัณฑ์ ให้มอบอำนาจให้ผู้บังคับบัญชาการเรือนจำ  ผู้อำนวยการทัณฑสถาน  หรือเจ้าหน้าที่ที่ผู้บังคับบัญชาการเรือนจำมอบหมาย  นำคำขอลงทะเบียนและนำมายื่นตอองค์กรปกครองส่วนท้องถิ่นตามภูมิลำเนาของผู้มีสิทธิ

หมายเหตุ

**\*\*\*\*\*\*เอกสารต้องลงลายมือชื่อ สำเนาถูกต้องทุกฉบับ**

**ผู้สูงอายุที่ไม่สามารถเขียนได้ ให้พิมพ์ลายนิ้วมือแทน\*\*\*\*\*\***